CELEX: 62012CA0413
Language: hu
Date: 2013-12-05 00:00:00
Title: C-413/12. sz. ügy: A Bíróság (harmadik tanács) 2013. december 5-i ítélete (az Audiencia Provincial de Salamanca (Spanyolország) előzetes döntéshozatal iránti kérelme) — Asociación de Consumidores Independientes de Castilla y León kontra Anuntis Segundamano España SL (Előzetes döntéshozatal iránti kérelem — 93/13/EGK irányelv — Valamely fogyasztóvédelmi szervezet által indított, jogsértés megszüntetésére irányuló kereset — Illetékes bíróság — Az illetékesség hiányát megállapító elsőfokú határozat elleni jogorvoslati lehetőség hiánya — A tagállamok eljárási autonómiája — Az egyenértékűség és a tényleges érvényesülés elve)

15.2.2014   
            
            
               HU
            
            
               Az Európai Unió Hivatalos Lapja
            
            
               C 45/12
            
         A Bíróság (harmadik tanács) 2013. december 5-i ítélete (az Audiencia Provincial de Salamanca (Spanyolország) előzetes döntéshozatal iránti kérelme) — Asociación de Consumidores Independientes de Castilla y León kontra Anuntis Segundamano España SL
   (C-413/12. sz. ügy) (1)
   
   (Előzetes döntéshozatal iránti kérelem - 93/13/EGK irányelv - Valamely fogyasztóvédelmi szervezet által indított, jogsértés megszüntetésére irányuló kereset - Illetékes bíróság - Az illetékesség hiányát megállapító elsőfokú határozat elleni jogorvoslati lehetőség hiánya - A tagállamok eljárási autonómiája - Az egyenértékűség és a tényleges érvényesülés elve)
   2014/C 45/21
   Az eljárás nyelve: spanyol
   
      A kérdést előterjesztő bíróság
   
   Audiencia Provincial de Salamanca
   
      Az alapeljárás felei
   
   
      Felperes: Asociación de Consumidores Independientes de Castilla y León
   
      Alperes: Anuntis Segundamano España SL
   
      Tárgy
   
   Előzetes döntéshozatal iránti kérelem — Audiencia Provincial de Salamanca — Spanyolország — Az EUMSZ 4., 12., 114. és 169. cikknek, az Európai Unió Alapjogi Chartája (HL C 83., 2010.3.30.) 38. cikkének, a fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelvnek (HL L 95., 29. o.; magyar nyelvű különkiadás 15. fejezet, 2. kötet, 288. o.) az értelmezése — A tisztességtelen feltételek alkalmazása megszüntetésének megfelelő és hatékony eszközei — Fogyasztóvédelmi egyesület által kollektív érdek alapján indított, megelőző jellegű kereset, amely annak megtiltására irányul, hogy valamely kereskedő tisztességtelen feltételeket alkalmazhasson — A polgári eljárásra vonatkozó olyan nemzeti szabályok, amelyek alapján az alperes székhelye szerinti bíróság az illetékes — Nemzeti szabályozás, amely kizárja az illetékesség hiányát megállapító végzéssel szembeni jogorvoslat lehetőségét
   
      Rendelkező rész
   
   A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelvet, valamint a tényleges érvényesülés és az egyenértékűség elvét akként kell értelmezni, hogy azokkal nem ellentétes a fogyasztóvédelmi szervezetek által indított, jogsértés megszüntetésére irányuló keresetekre vonatkozó, az alapeljárásban vizsgálthoz hasonló azon tagállami szabályozás, amely szerint egyrészt az ilyen keresetet az alperes székhelye vagy lakóhelye szerinti bíróság előtt kell megindítani, másrészt pedig az első fokon eljáró bíróság által hozott, az illetékesség hiányát megállapító határozat ellen nincs helye fellebbezésnek.
   
      (1)  HL C 379., 2012.12.8.